PSL รูด 6% นิวโลว์รอบ 9 เดือน หลังค่าระวางเรือร่วงต่อ โบรกฯ แนะถือ หั่นเป้าเหลือ 15.80 บ.
PSL รูดต่อ 6% มาที่ 14.20 บ. นิวโลว์รอบ 9 เดือน ด้วยมูลค่าซื้อขาย 262.27 ลบ. หลังค่าระวางเรือร่วงตามฤดูกาล  โบรกฯปรับคำแนะนำเป็น “ถือ” จากเดิม "ซื้อ" พร้อมหั่นเป้าเหลือ 15.80 บ. 
PSL รูดต่อ 6% มาที่ 14.20 บ. นิวไฮรอบ 9 เดือน หลังค่าระวางเรือร่วงตามฤดูกาล  โบรกฯ ปรับคำแนะนำเป็น “ถือ” หั่นเป้าเหลือ 15.80 บ.
24 ม.ค. 2565

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 15:33 น. อยู่ที่ 14.20 บาท ลบ 1 บาท หรือ 6.58% สูงสุดที่ 15.20 บาท ต่ำสุดที่ 14 บาท ด้วยมูลค่าซื้อขาย 262.27 ล้านบาท ทั้งนี้ราคาหุ้น PSL ปรับตัวลงต่ำสุดในรอบ 9 เดือน นับตั้งแต่ราคาหุ้นอยู่ที่ระดับ 13.90 บาท เมื่อวันที่ 16 เม.ย.2564

ทั้งนี้ บล.ดีบีเอส วิคเคอร์ส (ประเทศไทย) ระบุในบทวิเคราะห์ (21 ม.ค.2565) ว่า คาดว่ากำไรไตรมาส 4/2564 ของ PSL อยู่ที่ 1.1 พันล้านบาท เพิ่มขึ้นเมื่อเทียบจากไตรมาส 4/2563 ที่มีกำไร 27 ล้านบาท แต่ลดลงเมื่อเทียบกับไตรมาส 3/2564 ที่มีกำไร 1.52 พันล้านบาท สะท้อนค่าระวางเรือที่มีทิศทางเป็นเช่นนั้น คาดว่าค่าระวางเรือ (TC Rate) ในไตรมาส 4/2564 เป็น 23,600 เหรียญต่อวันต่อลำ (เพิ่มขึ้น 135% เมื่อเทียบจากปีก่อน แต่ลดลง 5% เมื่อเทียบจากไตรมาสก่อน)
ทั้งนี้ผลกระทบจากเทศกาลตรุษจีนที่จะทำให้กิจกรรมขนส่งชะลอลง ตามฤดูกาล แต่เสริมด้วยสภาพอากาศที่เลวร้ายฝนตกหนักในบราซิล และการห้ามส่งออกถ่านหินของอินโดนีเซียต่างส่งผลกระทบให้อัตราค่าระวางเรือปรับตัวลดลงในระยะนี้ สอดคล้องกับดัชนี BDI, BSI และ BHSI ที่ปรับตัวลง
ขณะที่อัตราค่าระวางเรือที่ปรับตัวขึ้นแบบทะยานมากในปี 2564 กลับเป็นจุดสูงสุด แต่ขณะนี้กลับมีทิศทางที่ปรับตัวลดลง แม้ถือว่ายังอยู่ในเกณฑ์ที่ยังไปได้ดีซึ่งเป็นไปตามอุปสงค์และอุปทานที่เหมาะสม แต่เพราะภาวะโรคระบาดโควิด-19 และความคับคั่งของท่าเรือได้คลี่คลายไปในทางที่ดี
ดังนั้นจึงปรับลดคำแนะนำลงเป็นเพียง “ถือ” จากเดิม “ซื้อ” ด้วยราคาพื้นฐานใหม่ที่ปรับลดลงเป็น 15.80 บาท ซึ่งประเมินด้วย P/BV ปี 2565 ที่ระดับ 1.6 เท่า ซึ่งปรับลงจากเดิมที่ใช้ 1.9 เท่า สะท้อนภาพธุรกิจที่ชะลอลง ด้านการตรวจสอบการขนยาเสพติดที่ไนจีเรีย ยังไม่มีความคืบหน้า จึงไม่มีความชัดเจนเกี่ยวกับความชัดเจนของค่าใช้จ่ายที่จะเกิดขึ้น